b'\n_START_ARTICLE_\nJohann von Staupitz\n_START_PARAGRAPH_\nJohann von Staupitz (1460, Motterwitz, Saksa \xe2\x80\x93 28. joulukuuta 1524, Salzburg, It\xc3\xa4valta) oli teologi ja Martti Lutherin opettaja._NEWLINE_Staupitz opiskeli Leipzigiss\xc3\xa4 ja valmistui 1485. H\xc3\xa4n liittyi augustiinolaisluostariin Erfurtissa, toimien siell\xc3\xa4 yleisvikaarina. 1500 h\xc3\xa4net nimitettiin Raamatun professoriksi Wittenbergin yliopistoon. 1522 h\xc3\xa4net valittiin Salzburgin Pyh\xc3\xa4n Pietarin benediktiinil\xc3\xa4isluostarin apotiksi, siell\xc3\xa4 h\xc3\xa4nen el\xc3\xa4m\xc3\xa4ns\xc3\xa4 my\xc3\xb6s p\xc3\xa4\xc3\xa4ttyi._NEWLINE_Staupitzin tavoitteena oli uudistaa teologian opetusta Raamatun selityksen suuntaan. Martti Luther opiskeli teologiaa Staupitzin johdolla Erfurtissa. N\xc3\xa4iden kahden miehen v\xc3\xa4lille syntyi koko el\xc3\xa4m\xc3\xa4n kest\xc3\xa4nyt yst\xc3\xa4vyys. Heid\xc3\xa4n kirjeenvaihtoaan on s\xc3\xa4ilynyt j\xc3\xa4lkipolvillekin. Staupitzin osuutta Lutherin hengellisess\xc3\xa4 el\xc3\xa4m\xc3\xa4ss\xc3\xa4 ei voi v\xc3\xa4h\xc3\xa4tell\xc3\xa4._NEWLINE_\xc2\xbbStaupitz on se, joka ensimm\xc3\xa4isen\xc3\xa4 on ollut is\xc3\xa4ni t\xc3\xa4ss\xc3\xa4 opissa ja synnytt\xc3\xa4nyt Kristuksessa.\xc2\xbb_NEWLINE_(Lutherin kirjoitus p\xc3\xa4iv\xc3\xa4kirjassaan)_NEWLINE_Lukuisat, jopa kuusi tuntia kest\xc3\xa4neet hengelliset keskustelut miesten v\xc3\xa4lill\xc3\xa4 auttoivat Lutheria l\xc3\xb6yt\xc3\xa4m\xc3\xa4\xc3\xa4n armollisen Jumalan._NEWLINE_\xc2\xbbJos tohtori Staupitz, tai paremminkin, jos Jumala ei olisi tohtori Staupitzin kautta auttanut minua pois, olisin hukkunut ja ollut jo kauan helvetiss\xc3\xa4.\xc2\xbb_NEWLINE_(Lutherin kirjoitus p\xc3\xa4iv\xc3\xa4kirjassaan vuonna 1514)_NEWLINE_\xc2\xbbKiit\xc3\xa4mme sinua paljosta, hyv\xc3\xa4 Martti. Olet johtanut meid\xc3\xa4t emakkojen ravan luota takaisin el\xc3\xa4m\xc3\xa4n niityille, parannuksen sanoihin.\xc2\xbb_NEWLINE_(Staupitz viimeisess\xc3\xa4 kirjeess\xc3\xa4\xc3\xa4n Lutherille)'